વિજ્ઞાનીઓએ ઉંદરો પર પ્રયોગ કરતાં તેમનાં માથાનું સફળ ટ્રાન્સપ્લાન્ટ કર્યું. આ સફળતા બાદ હવે આ વર્ષે માણસો પર પણ આવો જ એક પ્રયોગ કરાય તેવી યોજના છે. ઉંદરો પર કરાયેલી આ ટ્રાન્સપ્લાન્ટ સર્જરીમાં વિજ્ઞાનીઓએ એક નાનકડા ઉંદરના માથાને એક મોટા ઉંદરના શરીર સાથે જોડ્યું. બંને ઉંદરોમાં માત્ર માથાની અદલાબદલી કરવાની જગ્યાએ વિજ્ઞાનીઓએ પોતાની આ પ્રયોગમાં મોટા ઉંદરના શરીર પર નાના ઉંદરનું માથું તો જોડ્યું, પરંતુ સાથે મોટા ઉંદરનું માથું પણ રહેવા દીધું. આ કારણે મોટા ઉંંદરના શરીર પર બે માથાં આવી ગયાં. આ ઓપરેશનમાં કુલ ત્રણ ઉંદરોનો ઉપયોગ કરાયો.